Mali ajalugu

Mali ajalugu käsitleb inimasustuse ajalugu praegusel Mali alal.

Mali riigipiir on sama 1891. aastal joonistatud Prantsuse Sudaani piiriga. Riigi välispiir on kunstlikult loodud ning see hõlmab nii suurema Sudaani piirkonna osi kui ka Saharat. Selle tulemusel on Mali multikultuurne riik, enamuse riigi elanikkonnast moodustavad mande rahvad. 

Mali on läbi ajaloo mänginud suurt rolli Sahara-taguse aafrika kaubanduses, olles sild Lääne-Aafrika ja Magribi vahel. Regiooni kaubanduse keskuseks olemisest on hea näide Timbuktu linn, mis on, tänu oma asukohale Sahara kõrbe äärealadel, Nigeri jõe läheduses, olnud juba Mali impeeriumi algusaegadest 13. sajandil Sahara-taguse kaubanduse keskustest.

Septembris 2021 allkirjastati leping Mali riigi ja Vene sõjaväegrupiga Wagner seotud Vene sõjaväe eraettevõtte vahel. Dokument näeb ette palgasõdurite paigutamist riiki koostöös Mali armeega ja kõrgemate tegelaste kaitset.